CELEX: 32020D1726
Language: lt
Date: 1600041600000
Title: Tarybos sprendimas (BUSP) 2020/1726 2020 m. rugsėjo 14 d. dėl Europos Sąjungos ir Jungtinių Tautų pagrindų susitarimo dėl tarpusavio paramos teikimo vykdant savo atitinkamas misijas ir operacijas veiksmų vietoje pasirašymo ir sudarymo Sąjungos vardu

2020 11 19   
               
               
                  LT
               
               
                  Europos Sąjungos oficialusis leidinys
               
               
                  L 389/1
               
            
         TARYBOS SPRENDIMAS (BUSP) 2020/1726
         2020 m. rugsėjo 14 d.
         dėl Europos Sąjungos ir Jungtinių Tautų pagrindų susitarimo dėl tarpusavio paramos teikimo vykdant savo atitinkamas misijas ir operacijas veiksmų vietoje pasirašymo ir sudarymo Sąjungos vardu
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 37 straipsnį, kartu su Sutarties dėl Europos Sąjungos veikimo 218 straipsnio 5 ir 6 dalimis,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2015 m. kovo 5 d. Taryba suteikė įgaliojimus pradėti derybas siekiant sudaryti pagrindų susitarimą dėl Europos Sąjungos ir Jungtinių Tautų bendradarbiavimo vykdant jų atitinkamas krizių valdymo operacijas;
                  
               
                     (2)
                  
                  
                     buvo vedamos derybos dėl Europos Sąjungos ir Jungtinių Tautų pagrindų susitarimo dėl tarpusavio paramos teikimo vykdant savo atitinkamas misijas ir operacijas veiksmų vietoje (toliau – Pagrindų susitarimas);
                  
               
                     (3)
                  
                  
                     Pagrindų susitarimas turėtų būti patvirtintas Sąjungos vardu,
                  
               PRIĖMĖ ŠĮ SPRENDIMĄ:
         
            1 straipsnis
            Sąjungos vardu patvirtinamas Europos Sąjungos ir Jungtinių Tautų pagrindų susitarimas dėl tarpusavio paramos teikimo vykdant savo atitinkamas misijas ir operacijas veiksmų vietoje. (1)
            
         
         
            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) pasirašyti Pagrindų susitarimą, kad jis taptų privalomas Sąjungai.
         
         
            3 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. rugsėjo 14 d.
            
               
                  Tarybos vardu
               
               
                  Pirmininkas
               
               M. ROTH
            
         
         
            (1)  Žr. šio Oficialiojo leidinio p. 2.